CELEX: C2005/106/67
Language: et
Date: 2005-04-30 00:00:00
Title: Kohtuasi T-66/05: Jörn Sack'i 17. veebruari 2005. aasta hagi Euroopa Ühenduste Komisjoni vastu

30.4.2005   
            
            
               ET
            
            
               Euroopa Liidu Teataja
            
            
               C 106/32
            
         Jörn Sack'i 17. veebruari 2005. aasta hagi Euroopa Ühenduste Komisjoni vastu
   (Kohtuasi T-66/05)
   (2005/C 106/67)
   Kohtumenetluse keel: saksa
   Jörn Sack, elukoht Tervuren (Belgia), esitas 17. veebruaril 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindajad on advokaadid U. Lehmann-Brauns ja D. Mahlo.
   Hageja palub esimese astme kohtul:
   
               —
            
            
               tühistada otsus tema kuupalga määramise kohta alates maist 2004 kuni veebruarini 2005 võrdse kohtlemise põhimõtte rikkumise tõttu ja uuesti määrata tema palk nende kuude eest seda põhimõtet arvestades;
            
         
               —
            
            
               tühistada administratsiooni peadirektoraadi peadirektori 26. novembri 2004. aasta otsus hageja 21. juuni 2004. aasta kaebuse tagasilükkamise kohta;
            
         
               —
            
            
               jätta kohtukulud hageja kanda.
            
         Õiguslikud alused ja peamised argumendid
   Hageja oli komisjoni õigusteenistuse A*14 palgaastmega ametnik. Oma eriliste ülesannete tõttu õigusteenistuses taotles ta, et teda arvestataks keskastme juhtkonna tasemele kuuluvaks ja personalieeskirjade artikli 44 lõikes 2 ja artiklis 46 ning samuti XIII lisa artiklis 7 lõikes 4 ettenähtud lisatasu määramist.
   Oma hagi põhjendusteks väidab ta ennekõike seda, et otsuses, millega lükati tagasi tema kaebus on tegemist formaalse õigusliku veaga, kuna esiteks koostati see ainult inglise keeles, kuigi hageja esimene kaebus oli koostatud saksa keeles ja teiseks rikub see EÜ artiklit 253, kuna ei võetud seisukohta tema täiesti isikliku laadi kaebuse argumentide suhtes.
   Lisaks heidab hageja ette üldise võrdse kohtlemise põhimõtte rikkumist tema töölevärbamisel ja tema ametiülesannetest tuleneva palgaastme määramisel. Hageja väidab, et tema ametiülesanded olid võrdväärsed üksuse juhataja omadega. Asjaolust, et ametnikule, kes asus hiljem täitma tema ametiülesandeid määrati lisatasu, tuleneb järgmine võrdse kohtlemise põhimõtte rikkumine.